**Antti Koivula** (s. 1968 tai 1969) on suomalainen tekniikan tohtori, joka valittiin Työterveyslaitoksen pääjohtajaksi vuonna 2015 alkaneelle seitsenvuotiskaudelle (8/2015-7/2022). Huhtikuussa 2022 hänet valittiin jatkamaan Työterveysölaitoksen pääjohtajana toisen seitsenvuotiskauden ajan.

Koivula on valmistunut Teknillisestä korkeakoulusta tekniikan tohtoriksi työpsykologian ja johtamisen kehittämisen alalta. Hänen englanninkielinen väitöskirjansa (1998) käsitteli osaamisen tuotteistamista ja kaupallistamista; väitöskirja oli otsikoitu *Knowledge commercialization : a case study of the process of creation of the team coach plus knowledge product*.

Työterveyslaitokselle ja sen palvelutoiminnan johtoon Koivula siirtyi 2012. Hän tuli Asiakasratkaisut-toiminta-alueen johtajaksi vuoteen 2015 päättyvän toimintakauden ajaksi. Työterveyslaitoksen pääjohtajaksi Koivula nimitettiin seitsemän vuoden toimikaudeksi eläkkeelle siirtyneen Harri Vainion jälkeen toukokuussa 2015. Ennen Työterveyslaitokselle siirtymistään Koivula toimi Tinnoff Oy -yrityksen (Oy TinnOff Inc) toimitusjohtajana. Tätä ennen hän on työskennellyt erityisesti pienten ja keskisuurten kasvuyritysten kehittäjänä, neuvonantajana tai hallituksen jäsenenä sekä Nokialla strategisen muutoksen ja osaamisen johtamisen tehtävissä.

Koivulan aikana vuonna 2016 Työterveyslaitoksen henkilöstöä on vähennetty yli 150 hengellä (eli lähes neljänneksellä) valtion rahoituksen pienennyttyä voimakkaasti. Supistukset kohdistettiin erityisesti systeemibiologiseen tutkimukseen, sisäilmatutkimukseen ja työhygieniapalveluihin sekä tiedolla vaikuttamiseen.

Lähteet
-------

1. 1 2 3  Merja Karjalainen: TTL:n uusi pääjohtaja Koivula: Katse digitalisaatioon ja pienyrityksiin *Työ Terveys Turvallisuus -lehti 4/2015, tttlehti.fi*.  25.8.2015. Viitattu 3.1.2022.
2. 1 2  Antti Koivulasta Työterveyslaitoksen uusi pääjohtaja  20.5.2015 (lehdistötiedote 18.5.2015). Työterveyslaitos, via cision.com. Viitattu 3.1.2022.
3. ↑  Antti Koivula jatkaa Työterveyslaitoksen pääjohtajana
4. 1 2 3  Minna Pihlava: Nimitykset *mediuutiset.fi*.  18.5.2015. Viitattu 3.1.2022.
5. 1 2  Antti Koivula: Knowledge commercialization : a case study of the process of creation of the team coach plus knowledge product (Väitöskirja / Teknillinen korkeakoulu; ISBN 
951-22-4223-0; julkaistu sarjassa Report / Helsinki University of Technology, Industrial Management and Work and Organizational Psychology, ISSN 1239-4831; 8)  1998. Helsinki University of Technology, teostiedot via finna.fi. Viitattu 3.1.2022.
6. ↑  Nimitykset *mediuutiset.fi*.  19.10.2012. Viitattu 3.1.2022.
7. ↑  Oy TinnOff Inc. 2398231-8 *kauppalehti.fi*. Viitattu 3.1.2022.
8. ↑  Kasvuvalmennus-yritys: Tinnoff tuo helpotusta tinnitukseen *forumvirium.fi*.  15.5.2012. Viitattu 3.1.2022.
9. ↑  Minna Pihlava: Työterveyslaitos nimitti uudet johtajat *mediuutiset.fi*.  16.12.2015. Viitattu 3.1.2022.
10. ↑  Raija Lahtinen: Työterveyslaitos turbulenssissa *Työ Terveys Turvallisuus -lehti 4/2016, tttlehti.fi*.  22.8.2016. Viitattu 3.1.2022.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |